CELEX: 62016CA0210
Language: sl
Date: 2018-06-05 00:00:00
Title: Zadeva C-210/16: Sodba Sodišča (veliki senat) z dne 5. junija 2018 (predlog za sprejetje predhodne odločbe Bundesverwaltungsgericht – Nemčija) – Unabhängiges Landeszentrum für Datenschutz Schleswig-Holstein/Wirtschaftsakademie Schleswig-Holstein GmbH (Predhodno odločanje — Direktiva 95/46/ES — Osebni podatki — Varstvo posameznikov pri obdelavi teh podatkov — Odredba o izklopu strani Facebooka (stran oboževalcev), ki omogoča zbiranje in obdelavo nekaterih podatkov, povezanih z obiskovalci te strani — Člen 2(d) — Upravljavec osebnih podatkov — Člen 4 — Nacionalno pravo, ki se uporabi — Člen 28 — Nacionalni nadzorni organi — Pooblastila teh organov za posredovanje)

201807130292004482018/C 268/032102016CJC26820180730SL01SLINFO_JUDICIAL201806053421Zadeva C-210/16: Sodba Sodišča (veliki senat) z dne 5. junija 2018 (predlog za sprejetje predhodne odločbe Bundesverwaltungsgericht – Nemčija) – Unabhängiges Landeszentrum für Datenschutz Schleswig-Holstein/Wirtschaftsakademie Schleswig-Holstein GmbH (Predhodno odločanje — Direktiva 95/46/ES — Osebni podatki — Varstvo posameznikov pri obdelavi teh podatkov — Odredba o izklopu strani Facebooka (stran oboževalcev), ki omogoča zbiranje in obdelavo nekaterih podatkov, povezanih z obiskovalci te strani — Člen 2(d) — Upravljavec osebnih podatkov — Člen 4 — Nacionalno pravo, ki se uporabi — Člen 28 — Nacionalni nadzorni organi — Pooblastila teh organov za posredovanje)
 ---documentbreak--- C2682018SL310120180605SL00033142Sodba Sodišča (veliki senat) z dne 5. junija 2018 (predlog za sprejetje predhodne odločbe Bundesverwaltungsgericht – Nemčija) – Unabhängiges Landeszentrum für Datenschutz Schleswig-Holstein/Wirtschaftsakademie Schleswig-Holstein GmbH
   (Zadeva C-210/16) (
         1
      )
   „(Predhodno odločanje — Direktiva 95/46/ES — Osebni podatki — Varstvo posameznikov pri obdelavi teh podatkov — Odredba o izklopu strani Facebooka (stran oboževalcev), ki omogoča zbiranje in obdelavo nekaterih podatkov, povezanih z obiskovalci te strani — Člen 2(d) — Upravljavec osebnih podatkov — Člen 4 — Nacionalno pravo, ki se uporabi — Člen 28 — Nacionalni nadzorni organi — Pooblastila teh organov za posredovanje)“2018/C 268/03Jezik postopka: nemščina
      Predložitveno sodišče
   
   Bundesverwaltungsgericht
   
      Stranki v postopku v glavni stvari
   
   
      Tožeča stranka: Unabhängiges Landeszentrum für Datenschutz Schleswig-Holstein
   
      Tožena stranka: Wirtschaftsakademie Schleswig-Holstein GmbH
   
      ob udeležbi: Facebook Ireland Ltd, Vertreter des Bundesinteresses beim Bundesverwaltungsgericht
   
      Izrek
   
   
            1.
         
         
            Člen 2(d) Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov je treba razlagati tako, da pojem „upravljavec“ v smislu te določbe zajema skrbnika strani oboževalcev, ki gostuje na družabnem omrežju.
         
      
            2.
         
         
            Člena 4 in 28 Direktive 95/46 je treba razlagati tako, da lahko nadzorni organ države članice, kadar ima podjetje s sedežem zunaj Evropske unije več poslovnih enot v različnih državah članicah, pooblastila, ki so mu podeljena s členom 28(3) te direktive, izvaja v zvezi s poslovno enoto tega podjetja, ki je na ozemlju te države članice, čeprav je na podlagi delitve nalog v skupini na eni strani ta poslovna enota zadolžena samo za prodajo oglasnega prostora in druge ukrepe trženja na ozemlju navedene države članice, na drugi strani pa je za zbiranje in obdelavo osebnih podatkov za celotno ozemlje Evropske unije izključno odgovorna poslovna enota, ki je v drugi državi članici.
         
      
            3.
         
         
            Člen 4(1)(a) ter člen 28(3) in (6) Direktive 95/46 je treba razlagati tako, da je nadzorni organ države članice, kadar namerava v zvezi z organom s sedežem na ozemlju te države članice izvajati pooblastila za posredovanje iz člena 28(3) te direktive zaradi kršitev pravil v zvezi z varstvom osebnih podatkov, ki jih je storila tretja oseba, ki je odgovorna za obdelavo teh podatkov in ki ima sedež v drugi državi članici, pristojen za to, da neodvisno od nadzornega organa drugonavedene države članice opravi presojo zakonitosti take obdelave podatkov, in lahko svoja pooblastila za posredovanje izvaja v zvezi z organom s sedežem na njegovem ozemlju, ne da bi nadzorni organ druge države članice predhodno pozval, naj posreduje.
         
      (
         1
      )	UL C 260, 18.7.2016.